**KRITERIJI ZNANJA ZA NEOBVEZNI IZBIRNI PREDMET GLASBA ZA ŠPAS – UKULELE**

Učenec dosega kriterije znanja skladno z uresničevanjem učnega načrta in s svojimi individualnimi sposobnostmi, spretnostmi in znanji.

Predmet se izvaja v vertikali druge triade zato so kriteriji znanja v vseh razredih enaki (4. 5. in 6. razred)

Učenec:

• **se aktivno udejstvuje v kulturno-umetniških dejavnostih, nastopih, dogodkih, proslavah v ožjem in širšem šolskem okolju,**

**• med šolskim letom izkaže napredek in razvoj v umetniškem ustvarjalnem izražanju oz. ju je ob koncu šolskega leta sposoben predstaviti s kratkim prikazom celoletnega dela,**

• v skladu z načrtovanim izborom umetniškega področja in cilji na tem področju interpretira kulturno-umetniške vsebine,

• izrazi svoje estetsko doživetje,

• ustvarjalno izraža svoja doživetja in predstave v besedni, gibalni, glasbeni, likovni in digitalni komunikaciji.

*Z odebeljenim tiskom so označeni minimalni standardi znanja.*

Prav tako učenec razvija spretnosti in sposobnosti izvajanja kulturno-umetniških vsebin. Pokaže jih tako, da:

• aktivno sodeluje pri izvedbi različnih nalog in aktivnosti,

• zna ponoviti prikazane vsebine (npr. pojme, gibe, vzorce, tehnike igranja),

• izkaže razumevanje in uporabo vsebin prek besedne, gibalne, glasbene, likovne in digitalne komunikacije,

• samostojno izvede kulturno-umetniške vsebine (konkretno igranje inštrumenta).